**1 priedas**

**PASLAUGŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

1.1. Paslaugų pavadinimas – Konsultavimo dėl šiltnamio efektą sukeliančių dujų paslaugos (toliau – **Paslaugos**).

Pirkimas laikomas žaliu, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1), 4.4.3 punktu, kadangi perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, t.y. perkamos konsultacijų paslaugos dėl šiltnamių efektą sukeliančių dujų emisijos ir investicijų į elektros energetikos sektoriaus infrastruktūros tobulinimo klausimais.

1.2. Paslaugos teikėjas, vykdydamas Paslaugas, AB Vilniaus šilumos tinklų (toliau – **Užsakovas**) eksploatuojamuose objektuose (elektrinėje / katilinėse) turi laiku ir kokybiškai konsultuoti Šiltnamių efektą sukeliančių dujų apskaitos klausimais t. y. konsultuoti dėl 2003 m. spalio 13 d. Europos Parlamento ir Tarybos Direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje ir iš dalies keičiančios Tarybos direktyvą 96/61/EB (aktualios redakcijos) bei kitų Lietuvos Respublikos ir Europos Sąjungos šiltnamio efektą sukeliančių dujų emisijas reglamentuojančių teisės aktų reikalavimų įgyvendinimo; parengti dokumentus dėl naujų įrenginių įtraukimo į prekybos sistemą; užpildyti įrenginiui suteiktinų nemokamų apyvartinių taršos leidimų (ATL) pagal Direktyvos 2003/87/EB nuostatas paraišką bei patvirtinti su nepriklausomu vertintoju; užpildyti paraišką/dokumentus dėl Apyvartinių taršos leidimų, skiriamų iš Europos Sąjungos naujų įrenginių rezervo kiekio skaičiavimų, padidinus/sumažinus įrenginio pajėgumus, su nepriklausomo vertintojo patvirtinimu; parengti metines ataskaitas apie atliktas investicijas į elektros energetikos sektoriaus infrastruktūros tobulinimą, aplinkai palankių technologijų, kuriomis sumažinamas išmetamas ŠESD kiekis diegimą.

**2. PIRKIMO OBJEKTO PRITAIKYMO SRITIS**

2.1. AB Vilniaus šilumos tinklai centralizuotai aprūpina šiluma daugiau nei 195 tūkstančius butų Vilniaus mieste, o taip pat Grigiškėse, Salininkuose ir Trakų Vokėje. Šiluma tiekiama daugumai Vilniaus gyventojų ir tūkstančiams sostinėje įsikūrusių privačių įmonių, organizacijų bei valdžios įstaigų. Užsakovo pagrindinės vykdomos veiklos yra: šilumos ir elektros energijos gamyba, šilumos paskirstymas bei perdavimas vartotojams bei elektros energijos gamyba. Pagrindines įmonės veiklas lydi pagalbinės veiklos, tokios kaip vandens paėmimas iš upės ar vandentiekio tinklų; cheminis vandens valymas ir tiekimas į katilus šilumos gamybai; mazuto priėmimas, saugojimas ir tiekimas į energetinius katilus energijos gamybai; dujų paėmimas iš dujotiekio tinklo ir panaudojimas energijos gamybai; biokuro priėmimas, sandėliavimas ir tiekimas į katilus.

Veiklos vykdymo metu į aplinkos orą išmetamos šiltnamio efektą sukeliančios dujos - anglies dioksidas (CO2), kuris turi būti apskaitytas, patvirtintas ir duomenys pateikti atsakingai institucijai.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PASLAUGOS**

1. NURODOMAS STANDARTAS, TECHNINIS LIUDIJIMAS AR BENDROSIOS TECHNINĖS SPECIFIKACIJOS
   * 1. Teikdamas paslaugą paslaugos teikėjas turi vadovautis šių Lietuvos Respublikos ir Europos Sąjungos teisės aktų aktualiomis redakcijomis:
        1. 2009 m. liepos 7 d. Lietuvos Respublikos klimato kaitos valdymo finansinių instrumentų įstatymas Nr. XI-329 (Žin., 2009, Nr. 87-3662);
        2. 2004 m. balandžio 29 d. LR aplinkos ministro įsakymas „Dėl šiltnamio efektą sukeliančių dujų apyvartinių taršos leidimų skyrimo ir prekybos jais tvarkos aprašo patvirtinimo“;
        3. 2015 m. vasario 26 d. LR aplinkos ministro įsakymas Nr. D1-168 „Dėl Europos Sąjungos šiltnamio efektą sukeliančių dujų apyvartinių taršos leidimų prekybos sistemoje dalyvaujančių veiklos vykdytojų ir orlaivio naudotojų šiltnamio efektą sukeliančių dujų išmetimo, apskaitos ir ataskaitų teikimo tvarkos aprašo patvirtinimo“;
        4. 2003 m. spalio 13 d. Europos Parlamento ir Tarybos Direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB;
        5. 2012 m. birželio 21 d. Komisijos reglamentas (ES) Nr. 601/2012 dėl išmetamųjų šiltnamio efektą sukeliančių dujų kiekio stebėsenos ir ataskaitų teikimo pagal Europos Parlamento ir Tarybos direktyvą 2003/87/EB;
        6. 2011 m. balandžio 27 d. Komisijos sprendimas 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 20018/87/EB 10a straipsnį pereinamojo laikotarpio Sąjungos taisyklės;
        7. kitais Lietuvos Respublikos ir Europos Sąjungos šiltnamio efektą sukeliančių dujų emisijas reglamentuojančiais teisiniais reikalavimais.

3.2. NURODOMI PIRKIMO OBJEKTO SAVYBĖS, FUNKCINIAI REIKALAVIMAI AR / IR NORIMAS REZULTATAS

3.2.1. konsultuoti dėl naujų įrenginių įtraukimo į apyvartinių taršos leidimų (toliau – ATL) prekybos sistemą bei įrenginių veiklos nutraukimo, bendrai įgyvendinamų projektų, klimato kaitos specialiosios programos finansuojamų projektų, ATL aukcionų bei kitais klausimais (atliekant paslaugą vadovautis Paslaugų pirkimo techninės specifikacijos 3.1 p. nurodytų teisės aktų reikalavimais);

3.2.2. užpildyti dokumentus dėl naujų įrenginių įtraukimo į prekybos sistemą (atliekant paslaugą vadovautis Paslaugų pirkimo techninės specifikacijos 3.1 p. nurodytų teisės aktų reikalavimais);

3.2.3. apskaičiuoti įrenginiui suteiktinų nemokamų ATL kiekį pagal Direktyvos 2003/87/EB nuostatas, duomenis derinant su akredituotu nepriklausomu vertintoju, ir užpildyti paraiškas gauti šiems ATL (atliekant paslaugą vadovautis Paslaugų pirkimo techninės specifikacijos 3.1 p. nurodytų teisės aktų reikalavimais);

3.2.4. užpildyti paraišką/dokumentus dėl Apyvartinių taršos leidimų, skiriamų iš Europos Sąjungos naujų įrenginių rezervo kiekio skaičiavimų, padidinus/sumažinus įrenginio pajėgumus, su nepriklausomo vertintojo patvirtinimu (atliekant paslaugą vadovautis Paslaugų pirkimo techninės specifikacijos 3.1 p. nurodytų teisės aktų reikalavimais);

3.2.5. parengti metines ataskaitas, apie atliktas investicijas į elektros energetikos sektoriaus infrastruktūros tobulinimą, aplinkai palankių technologijų, kuriomis sumažinamas išmetamas ŠESD kiekis diegimą (atliekant paslaugą vadovautis Paslaugų pirkimo techninės specifikacijos 3.1 p. nurodytų teisės aktų reikalavimais);

3.3. KITOS PIRKIMO OBJEKTO SAVYBĖS

3.3.1. Paslaugos teikėjas Paslaugas pradeda teikti iš karto, Užsakovui pateikus Paslaugų užsakymą raštu (paštu, faksu, elektroniniu paštu). Paslaugų suteikimo terminas nurodomas užsakymo pateikimo metu.

3.3.2. Paslauga Užsakovui laikoma pilnai suteikta, kuomet pilnai, kokybiškai ir laiku įvykdomi visi šioje techninėje specifikacijoje numatyti reikalavimai ir užsakovas neturi pretenzijų paslaugos teikėjui;

1. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. DOKUMENTAI, KURIUOS REIKIA PATEIKTI PERDUODANT SUTEIKTAS PASLAUGAS
      1. Paslaugų teikėjas pateikia Užsakovui parengtus dokumentus elektroninėje laikmenoje formatu, kurį galima redaguoti, o Užsakovui paprašius – ir popierines pasirašytas dokumentų versijas (kai paslaugos teikiamos pagal šio paslaugų pirkimo techninės specifikacijos 3.2.2, 3.2.3., 3.2.4., 3.2.5 p.);
      2. Paslaugų perdavimo-priėmimo aktas (kai paslaugos teikiamos pagal šio paslaugų pirkimo techninės specifikacijos 3.2.1 - 3.2.5 p.).

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)